Episodul special din Friends apare anul viitor. "Chandler" a anunţat când vor începe filmările.
Episodul special urmează să apară anul viitor pe HBO Max. Iniţial, "reuniunea" trebuia să aibă loc în primăvara acestui an. Toate personajele principale din Friends vor apărea în episod.
Episodul special din Friends este tot mai aproape, spre bucuria fanilor îndrăgitului sitcom, anunţă Pop Culture.După ce filmările au fost amânate în mai multe rânduri din cauza pandemiei, Matthew Perry, actorul care îi dă viaţă personajului Chandler, a anunţat că filmările vor începe în luna martie, iar actorii vor avea un "an aglomerat".Deşi Perry nu a oferit mai multe detalii, este de aşteptat ca episodul special să apară în primăvară, la un an distanţă de momentul în care a fost planificat iniţial. Episodul va apărea pe platforma HBO Max.Alături de Perry, în episod vor apărea Jennifer Aniston (Rachel), Courtney Cox (Monica), Lisa Kudrow (Phoebe), Matt LeBlanc (Joey) şi David Schwimmer (Ross). Acesta din urma a declarat că episodul special va fi de fapt "un interviu cu adevărat amuzant".